**Informacija o učešću Opštine Berane**

**u Regionalnom programu lokalne demokratije na Zapadnom Balkanu 3 (ReLOaD3)**

Regionalni program lokalne demokratije na Zapadnom Balkanu 3 (ReLOaD3) je treća faza ReLOaD programa koji sprovodi Program Ujedinjenih nacija za razvoj (UNDP) u šest zemalja/teritorija Regiona Zapadnog Balkana i to: Albaniji, Bosni i Hercegovini, Crnoj Gori, Kosovu[[1]](#footnote-1)\*, Sjevernoj Makedoniji, i Srbiji. Program je sa realizacijom počeo 1. februara 2025. godine. Cilj Programa u narednom četvorogodišnjem periodu je jačanje partnerstva između lokalnih samouprava (LS)[[2]](#footnote-2) i nevladinih organizacija (NVO), uz aktivnije učešće mladih i građana u regionu Zapadnog Balkana, kako bi se ubrzao održivi razvoj i integracija u Evropsku uniju. Realizacija Programa bazira se na na razvoju i širenju transparentnog pristupa finansiranja nevladinih organizacija iz budžeta LS, radi ostvarivanja zajedničkih potreba u lokalnoj zajednici. Projekat je nastavak dobre prakse prve dvije faze ReLOaD[[3]](#footnote-3) Programa, što ujedno predstavlja i model za djelovanje u trećoj fazi.

Aktivnosti programa realizovaće se u pet odabranih Klastera[[4]](#footnote-4) LS u Crnoj Gori, a krajnji cilj je jačanje kapaciteta lokalnih samouprava odabranih za učešće u ReLOaD3.

Ukupna vrijednost ReLOaD3 programa je 13,4 miliona USD, a finansira ga Evropska unija (EU) iz Instrumenta za pretpristupnu pomoć III (IPA III), u iznosu od 11.6 miliona USD, dok će 1.6 miliona USD sufinansirati UNDP i partnerske LS.

U okviru dijela ReLOaD3 programa koji se sprovodi u Crnoj Gori, pet odabranih Klastera LS će:

* imati na raspolaganju po 166.415 EUR za grantove za NVO (iz sredstava EU 124.500 EUR, a iz sredstava LS 41.915 EUR), po 83.207,50 EUR u 2026. i 2027. godini,
* imati podršku u pripremi **izmjene Odluke o kriterijumima i načinu finansiranja nevladinih organizacija u skladu sa LOD metodologijom za transparentno finansiranje projekata NVO[[5]](#footnote-5)**, i važećim pravnim aktima,
* učestvovati u obukama, seminarima i drugim događajima na temu transparentne raspodjele sredstava NVO i uključivanja mladih i građana u proces kreiranja lokalnih politika, kao i aktivno raditi na usvajanju i primjeni izmjena Odlukeo kriterijumima i načinu finansiranja nevladinih organizacija,
* u saradnji sa UNDP projektnim timom organizovati obuke za upravljanje projektnim ciklusom za predstavnike NVO i pisanje projektnih predloga za ReLOaD3 javne konkurse, u skladu sa LOD metodologijom,
* objaviti najmanje dva javna konkursa za transparentnu dodjelu sredstava NVO u skladu sa LOD Metodologijom u okviru ReLOaD3 programa, u 2026. i 2027. godini,
* imati podršku u pripremi i objavi javnih konkursa, formiranju i radu Komisija za evaluaciju prijava, odabiru prijavljenih projekata NVO, praćenju implementacije projekata i slično,
* imati podršku u organizaciji foruma i diskusija sa građanima kako bi se identifikovali izazovi u zajednici i sa LS pokušalo doći do rješenja,
* dobiti konkretne podatke iz Istraživanja o politikama i percepcijama mladih na nivou LS, kao i podršku u pripremi lokalnih Akcionih planova za mlade,
* niz aktivnosti za jačanje aktivizma mladih i njihovo uključivanje u kreiranje lokalnih politika,
* program za obuku mladih kod poslodavca na nivou svake od LS učesnice u ReLOaD3 programu,
* mogućnost učešća u razmjeni znanja i iskustava, dijalozima i diskusijama, kao i drugim oblicima saradnje LS i NVO i mladih na nivou regiona Zapadnog Balkana.

Sve ove faze planiranja, dodjele i realizacije sredstava, za finansiranje projekata NVO, će se realizovati na nivou klastera lokalnih samouprava, znači zajednički za sljedeće lokalne samouprave klastera „Sjever je važan“ : Opština Berane i Opština Bijelo Polje.

1. Na objavljeni Poziv za izražavanje interesa lokalnih samouprava za učešće u ReLOaD3 programu odabrano je pet Klastera LS, u okviru kojih je udruženo 11 lokalnih samouprava iz Crne Gore. Na taj način, lokalne samouprave su iskazale opredjeljenost za dalje jačanje i unapređenje odnosa i saradnje sa civilnim društvom, mladima i građanima. Komisija UNDP je evaluirala pristigle prijave, dok je konačnu odluku o izboru najboljih prijava donio Partnerski odbor ReLOaD3 programa, 9. juna 2025. godine u Podgorici.

***Za učešće u ReLOaD3 programu odabrani su sljedeći klasteri lokalnih samouprava:***

***Tara* – opštine Mojkovac i Pljevlja,**

***Nexus Maris* – opštine Bar, Budva i Kotor,**

***Sjever je važan* – opštine Bijelo Polje i Berane,**

***Nastavljamo zajedno!* – opštine Nikšić i Plužine,**

***Centralni region* – Glavni grad Podgorica i Opština Danilovgrad.**

1. Uvažavajući činjenicu da je Opština Berane nakon podnošenja prijave za učešće u programu ReLOaD3 u sklopu klastera „Sjever je važan“ odabrana za učešće, u skladu sa projektnim zahtjevom koji je preduslov za konačnu realizaciju, **na osnovu člana 39 i 44 Zakona o lokalnoj samoupravi („Službeni List CG“ broj 2/18, 34/19, 38/20, 50/22, 84/22 i 81/25) i člana 36 i 39 Statuta Opštine Berane ( „Službeni list CG“ o.p. broj 42/18) Skupština Opštine** na sjednici održanoj ------ razmatrajući predmetnu Informaciju usvojila je

***Z A K LJ U Č K E***

U cilju realizacije aktivnosti iz programa ReLOaD3 za koje je Opština Berane odabrana za učešće u sklopu klastera „Sjever je važan“, neophodno je preduzeti pripremne mjere i radnje koje se odnose:

* Na iznos od 124.500 EUR koji će biti obezbijeđen iz programa ReLOaD3 za grantove NVO, potrebno je planirati budžetska sredstava za 2026. i 2027. godinu koja se odnose na kofinansiranje u ukupnom iznosu od 41.915,00 EUR (20.957,50 EUR po budžetskoj godini). Opština Berane se obavezuje da će obezbjediti 20.957,50 EUR (po 10.478,75 EUR u 2026. i 2027. godini) kao dio svog su-finansiranja po učešću u programu),
* Zadužuje se predsjednik opštine Berane da u pripremi Budžeta za 2026. i 2027. godinu planira, osim redovnih sredstava za projekte nevladinih organizacija i sredstva u iznosu od po 10.478,5 EUR za realizaciju projekta, u okviru posebne budžetske stavke, kao i da zaključi Sporazum sa UNDP i prenese sredstva kofinansiranja planirana budžetom za ovu namjenu na račun UNDPa,
* Usvajanje **izmjene Odluke o kriterijumima i načinu finansiranja nevladinih Organizacija,**
* Opština Berane se obavezuje da će zajedno sa ostalim LS, članicama klastera, u sklopu svojih redovnih praksi, objaviti minimum po jedan transparentni javni konkurs za prijavu projekata nevladinih organizacija u 2026. i 2027. godini u skladu sa **izmijenjenom Odlukom o kriterijumima i načinu finansiranja nevladinih organizacija po LOD Metodologiji**,
* Opština Berane su u obavezi da uključe odnosno povećaju učešće nevladinih organizacija, mladih i građana prilikom kreiranja i implementacije lokalnih politika i mehanizama za građansko učešće,
* Prihvatanje ove Informacije i iskazivanje spremnosti za učešće u ReLOaD3 programu, kroz izdvajanje dijela sredstava za kofinansiranje programskih aktivnosti, ne isključuje obavezu Opštine Berane da vrši redovno finansiranje projekata i programa nevladinih organizacija, u skladu sa opštinskim aktima.

Obradila:

Golubović Danka, Kontakt osoba za realizaciju ReLOaD3 programa

SEKRETAR SEKRETARIJATA ZA PRIVREDU, RAZVOJ I INVESTICIJE

 Miljan Ralević

1. \*Ova oznaka ne dovodi u pitanje stavove o statusu i u skladu je sa Rezolucijom UNSCR 1244 i Mišljenjem Međunarodnog suda pravde o kosovskoj Deklaraciji o nezavisnosti. [↑](#footnote-ref-1)
2. Lokalne samouprave su opštine i Glavni grad Podgorica. [↑](#footnote-ref-2)
3. U prethodne dvije faze Regionalnog programa lokalne demokratije na Zapadnom Balkanu (ReLOaD), koje su realizovane u periodu 2017. – 2025. godine u šest zemalja/teritorija Zapadnog Balkana, promovisano je jačanje lokalne demokratije sa ciljem jačanja transparentnosti finansiranja organizacija civilnog društva (OCD) iz budžeta LS, kako bi se naglasila važnost uloge civilnog društva u lokalnim zajednicama i stvaranje dugoročnih partnerstava između lokalnih vlasti i OCD. Program je stvarao uslove za transparentni projektni pristup finansiranja i raspodjele sredstava za OCD, kao i omogućio OCD da se profesionalizuju i postanu bolji pružaoci usluga u lokalnim zajednicama. [↑](#footnote-ref-3)
4. Pod Klasterom lokalnih samouprava u ReLOaD3 programu, podrazumIjeva se neformalno udruženje dvije ili tri jedinice lokalne samouprave, koje se Pismom namjere obavezuju da će zajednički realizovati sve aktivnosti i obaveze po osnovu učešča u ReLOaD3 Programu, aktivno davati doprinos u realizaciji programskih aktivnosti, razmjenjivati iskustva i najbolje prakse, kao i uplatiti finansijski doprinos definisan Pismom namjere u skladu sa uslovima i rokovima potpisanog Sporazuma o finansiranju sa UNDP. [↑](#footnote-ref-4)
5. [LOD metodologija](https://www.ba.undp.org/content/bosnia_and_herzegovina/bs/home/library/razvoj/lod-methodology-for-allocation-of-funds-to-civil-society-organiz.html) predstavlja set dokumenata i alata za finansiranje NVO iz budžetskih sredstava LS. Ovaj pristup se zasniva na upravljanju projektnim ciklusom a dokumenti kao što su projektni prijedlog, logička matrica, prijedlog budžeta, plan aktivnosti i sl., čine integralni dio metodologije. Metodologija će biti prilagođena specifičnostima svake zemlje tokom sprovođenja Programa, kao i u skladu sa nalazima i preporukama Procjena postojećih mehanizama raspodjele javnih sredstava NVO u svakoj odabranoj jedinici lokalne samouprave (takođe pripremljene u okviru ovog Programa). [↑](#footnote-ref-5)